濮陽逸

濮陽逸，兗州陳留人，係東漢末年嘅官員，係東吳丞相濮陽興嘅老豆。

濮陽逸喺漢末時因爲戰亂，避亂南下到江東。佢到江東時單身寡佬，又窮，但份人有志向，所以佢作爲清貧之士同陳融、蔣纂、袁迪、陸瑁呢啲士人交往，陸瑁好大方，雖然物資唔多，佢都同佢哋分甘同味，所以濮陽逸群埋呢啲士人。後來佢做到官，個官最高做到長沙太守。

佢嘅仔濮陽興亦學咗佢嘅人品，自細就有作爲士人嘅名聲，後來做到吳國丞相咁高職位。

參攷資料 

類:河南人
類:東漢人